30.10.2008 Jurnalul Oficial al Uniunii Europene L 288/3 REGULAMENTUL (CE) NR. 1064/2008 AL COMISIEI din 29 octombrie 2008 de modificare a Regulamentului (CE) nr. 957/2008 de derogare, pentru perioada contingentară 2008/2009, de la Regulamentul (CE) nr. 616/2007 privind deschiderea și gestionarea contingentelor tarifare comunitare în sectorul cărnii de pasăre originare din Brazilia, Thailanda şi din alte țări terțe COMISIA COMUNITATILOR EUROPENE, având în vedere Tratatul de instituire a Comunității Europene, având în vedere Regulamentul (CE) nr. 1234/2007 al Consiliului din 22 octombrie 2007 de instituire a unei organizări comune a piețelor agricole şi privind dispoziţii specifice referitoare la anumite produse agricole („Regulamentul unic OCP”) (!), în special articolul 144 alineatul (1) și articolul 148, coroborate cu articolul 4, având în vedere Decizia 2007/360/CE a Consiliului din 29 mai 2007 privind încheierea de acorduri sub forma unor procese- verbale agreate între Comunitatea Europeană şi Republica Fede- rativă a Braziliei și între Comunitatea Europeană și Regatul Thailandei în temeiul articolului XXVIII din Acordul General pentru Tarife și Comerţ (GATT 1994) (), referitoare la modi- ficarea concesiilor privind carnea de pasăre, în special articolul 2, întrucât: (1) Regulamentul (CE) nr. 957/2008 al Comisiei (?) prevede că perioada de depunere a cererilor de licențe de import pentru produsele originare din Brazilia pentru a treia subperioadă contingentară cuprinsă între 1 ianuarie şi 31 martie 2009 se amână pentru primele șapte zile din luna noiembrie 2008. (2) Având în vedere că există, în continuare, incertitudini privind condițiile de eliberare a certificatelor de origine pentru produsele originare din Brazilia și că o perioadă suplimentară este indispensabilă pentru clarificarea situației pentru operatori în condițiile date, este oportun, în acest stadiu, să se amâne cu încă o lună perioada de depunere a cererilor de licențe pentru impor- turile din Brazilia pentru subperioada contingentară în Cauză. (3)  În consecinţă, este necesar să se modifice Regulamentul (CE) nr. 957/2008. (4)  Având în vedere că perioada de depunere a cererilor pentru următoarea subperioadă este programată să înceapă la 1 noiembrie 2008, este indispensabilă intrarea în vigoare a prezentului regulament începând cu 1 noiembrie. (5) Măsurile prevăzute de prezentul regulament sunt conforme cu avizul Comitetului de gestionare a orga- nizării comune a pieţelor agricole, ADOPTĂ PREZENTUL REGULAMENT: Articolul 1 Articolul 1 din Regulamentul (CE) nr. 957/2008 se înlocuieşte cu următorul text: „Articolul 1 Prin derogare de la articolul 5 alineatul (1) din Regulamentul (CE) nr. 616/2007, pentru subperioada contingentară care începe la 1 ianuarie 2009, cererile de licențe pentru produsele din grupele 1, 4 și 7 pot fi depuse numai în primele șapte zile din luna decembrie 2008.” Articolul 2 Prezentul regulament intră în vigoare în ziua următoare publicării în Jurnalul Oficial al Uniunii Europene. Prezentul regulament se aplică de la 1 noiembrie 2008. Prezentul regulament este obligatoriu în toate elementele sale și se aplică direct în toate statele membre. Adoptat la Bruxelles, 29 octombrie 2008. Pentru Comisie Mariann FISCHER BOEL Membru al Comisiei JO L 299, 16.11.2007, p. 1. () JO L 138, 30.5.2007, p. 10. JO L 260, 30.9.2008, p. 12.